
Percepcióváltás? A budapesti Könyves Kálmán körút – Kőbányai út térségében elhelyezkedő barnamezős területek revitalizációja

A dolgozatban az Európai Unió vonatkozó stratégiai dokumentumából kiindulva vizsgálom a hazai szabályozást, továbbá a vizsgálati térség két kerületének releváns dokumentumait.
A kutatás további részében kitérek olyan megvalósult barnamezős fejlesztésekre, melyek külön-külön jól jellemzik a hazai barnamezőről, annak fejlesztéséről való gondolkodást beruházói oldalról. Bemutatom ezen túl a vizsgálati terület környezetét, az ott lévő barnamezők kialakulását, főbb paramétereit, jellegzetességeit, lehetséges beruházási irányait.
A dolgozat során fő cél Budapest Főváros VIII. és X. kerület barnamezős fejlesztéseinek bemutatása. A Könyves Kálmán körút – Kőbányai út tengelyében megvalósuló két nagy projekt együttesen ugyanis több, mint 35 hektáros zóna megújulását irányozza elő (MÁV Északi Járműjavító kulturális, illetve a Józsefvárosi pályaudvar területén városrész-fejlesztés). Ezzel nem csak Magyarország, de Közép-Európa egyik legnagyobb barnamezős beruházása valósulhat meg. A projektek sikeressége esetén döntően változhat a térségről kialakult percepció, valamint a városlakók mentális térképére is új területek kerülhetnek.
A munka végeredményeként elemezem a barnamező hazai definícióját, jelenlegi helyzetét, mivel úgy érzem, sokszor egymástól különböző beruházásokra ugyanazt a kifejezést használják.



